เมื่อกุมภาพันธ์ปี 2019 เลิกกับแฟนแล้วพอ ประมานเดือนมิถุนายน 2019 เค้าก็ม่บอกว่าตรวจเจอจุดสีขาวที่ปอด ช่วงสิงหาคมเราเลยไปตรวจเอ็กซ์เรย์ปอด บอกว่าเราปกติปอดไม่ได้มีอะ แต่เรามีอาการหอบหายใจไม่สะดวกและมีเสมหะสีขาวใส ก็บอกว่าอาจจะเป็นเพราะอาการภูมิแพ้ของเรา เพราะช่วงนั้นโดนฝุ่นทุกวัน คุณเลยวินิจฉัยว่าเราเป็นหอบ ให้ยาพ่น ยากินมาทานก็หาย หลังจากนั้นเมื่อเดือน กันยายน2020 เราก็ไปตรวจเอ็กซ์ปอกอีกรอบก็บอกว่าปกติ แต่เราก็มีอาการหอบแล้วก็มีเสมหะสีขาวใสอยู่เป็นๆๆหายๆ แบบนี้ควรไปตรวจย้อมเสมหะไหมคะ
สวัสดีค่ะ วัณโรคปอดเป็นโรคของการติดเชื้อแบคทีเรียชนิดหนึ่งภายในปอด ซึ่งอาจไปเกิดที่อวัยวะอื่นๆได้เช่นกัน เชื้อวัณโรคเป็นเชื้อแบคทีเรียที่โตช้าและใช้การรักษานานประมาณ 6-12 เดือนด้วยการกินยาเฉพาะที่ฆ่าเชื้อวัณโรค วัณโรค ติดต่อกันผ่านทางการหายใจร่วมกัน จึงติดกันได้ง่ายมาก อาการมักมาด้วยไอเรื้อรัง ไอมีเลือดปน น้ำหนักลด ไข้ต่ำๆตอนกลางคืนดังนั้นหากมีผู้ใกล้ชิดเคยเป็นวัณโรคนั้น ควรไปทำการตรวจเอ็กซเรย์ปอดเพื่อยืนยันว่าไม่ได้รับเชื้อมาด้วยค่ะ โดยหากผ่านมาประมาณ 1 ปีกว่าแล้ว น่าจะตรวจเจอจากเอ็กซเรย์ปอดได้ชัดเจนหากมีการติดเชื้อ หากเอ็กซเรย์ปอดตอนนี้ปกติดี ก็อาจจะไม่ใช่การติดเชื้อวัณโรคปอด โดยมีสาเหตุอื่นๆที่ทำให้หายใจไม่สะดวก มีเสมหะขาวที่พบได้บ่อยๆ เช่นภาวะภูมิแพ้ หอบหืด การติดเชื้อในทางเดินหายใจ แนะนำการรักษาตามคำแนะนำของแพทย์หากหลังรักษาแล้วอาการยังไม่ดีขึ้นนั้น ควรกลับไปพบแพทย์เพื่อตรวจซ้ำ การเก็บเสมหะเพื่อตรวจหาวัณโรคสามารถทำได้ แต่ส่วนใหญ่แล้วน้อยมากที่จะไม่มีความผิดปกติที่ตรวจเจอได้จากเอ็กซเรย์ปอดเลย ในเบื้องต้นให้อยู่ในที่อากาศถ่ายเทดี ไม่มีฝุ่นควัน หลีกเลี่ยงควันบุหรี่ ซักผ้าปูที่นอนบ่อยๆ